S-1110/2009

Ár 2009, föstudaginn 30. október, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 1110/2009: Ákæruvaldið (L-kvk-nf K-kvk-nf) gegn J-kk-þgf Á-kk-þgf Á-kk-þgf (G-kk-nf Á-kk-nf hrl.), sem tekið var til dóms í sama þinghaldi.

Málið er höfðað með ákæru Lögreglustjórans á höfuðborgarsvæðinu, dagsettri 13. október sl. á hendur ákærða, J-kk-þgf Á-kk-þgf Á-kk-þgf, kt. 000000-0000, Leifsgötu 10, Reykjavík, „fyrir eftirtalin brot framin á árinu 2009:

I.

Nytjastuld, með því að hafa fimmtudaginn 26. mars, í heimildarleysi tekið bifreiðina ON-829 fyrir utan móttöku Landsspítalans í Fossvogi í Reykjavík, og ekið henni um götur borgarinnar, en lögreglan á Suðurnesjum stöðvaði ákærða við akstur bifreiðarinnar þann 29. mars.

Þetta telst varða við 1. mgr. 259. gr. almennra hegningarlaga nr. 19/1940, sbr. 1. gr. laga nr. 20/1956.

II.

Tilraun til fjársvika, með því að hafa fimmtudaginn 26. mars, í versluninni Elko að Skeifunni 7 í Reykjavík, reynt að svíkja út tölvuvörum samtals að fjárhæð kr. 42.485, með því að framvísa þar greiðslukorti S-kk-ef I-kk-ef, og þannig heimildarlaust reynt að skuldfæra andvirði varanna á viðkomandi reikning hjá Kb-banka, en viðskiptin gengu ekki eftir þar sem starfsmaður verslunarinnar uppgötvaði að ákærði var ekki eigandi kortsins.

Þetta telst varða við 248. gr., sbr. 20. gr. almennra hegningarlaga nr. 19/1940.

III.

Gripdeild, með því að hafa að morgni föstudagsins 27. mars, á bensínstöð N1 við Gagnveg 2 í Reykjavík, dælt bensíni á bifreiðina ON-829 að andvirði kr. 5.085 og ekið á brott án þess að greiða fyrir það.

Þetta telst varða við 245. gr. almennra hegningarlaga nr. 19/1940.

IV.

Umferðarlagabrot, með því að hafa að kvöldi laugardagsins 28. mars ekið bifreiðinni ON-829 um götur hér í borg, sviptur ökuréttindum og svo óvarlega að bifreiðinni var ekið á bifreiðina KRU-68 að Viðarási 29 í Reykjavík, og þegar í stað af vettvangi án þess að gera lögboðnar ráðstafanir vegna árekstursins, en lögreglan á Suðurnesjum stöðvaði ákærða við akstur bifreiðarinnar þann 29. mars.

Þetta telst varða við 1. mgr. 4. gr., 1. mgr. 10. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987.

V.

Nytjastuld og umferðarlagabrot, með því að hafa fimmtudaginn 16. apríl, tekið í heimildarleysi bifreiðina PS-564 frá Domus Medica að Egilsgötu 3 í Reykjavík, og ekið henni um götur hér í borg, óhæfur til að stjórna henni örugglega vegna áhrifa slævandi lyfja og sviptur ökuréttindum, og ekið svo óvarlega í Grafarvogi að bifreiðinni var þar ekið á bifreiðina DS-061, og þegar í stað af vettvangi án þess að gera lögboðnar ráðstafanir vegna árekstursins, og síðan ekið um Reynisvatnsveg án þess að virða stöðvunarmerki sem lögregla gaf með forgangsljósum og sírenu, en lögregla stöðvaði akstur bifreiðarinnar við gatnamót Reynisvatnsvegs og Jónsgeisla.

Þetta telst varða við 1. mgr. 259. gr. almennra hegningarlaga nr. 19/1940, sbr. 1. gr. laga nr. 20/1956, og 1. mgr. 4. gr., 3. mgr. 5. gr., 1. mgr. 10. gr., 2. mgr. 44. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, greiðslu alls sakarkostnaðar og til sviptingar ökuréttar skv. 101. gr. nefndra umferðarlaga, sbr. 25. gr. laga nr. 44/1993.

Í ákærulið III. gerir S-kk-nf J-kk-nf, stöðvarstjóri N1 að Gagnvegi 2, fyrir hönd N1 þjónustustöðvar að Gagnvegi 2, kt. 000000-0000, kröfu um að ákærði verði dæmdur til greiðslu skaðabóta að fjárhæð kr. 5.085, auk vaxta samkvæmt 8. gr. laga um vexti og verðtryggingu nr. 38/2001 frá tjónsdegi, en síðan dráttarvaxta samkvæmt 9. gr., sbr. 1. mgr. 6. gr. vaxtalaga til greiðsludags.“

Málavextir

Ákærði hefur skýlaust játað þau brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæða. Þykir refsing ákærða hæfilega ákveðin fangelsi í þrjá mánuði.

Dæma ber ákærða til þess að vera sviptur ökurétti í fjóra mánuði frá 2. júlí 2011 að telja.

Dæma ber ákærða til þess að greiða verjanda sínum, G-kk-þgf Á-kk-þgf hrl., 100.000 krónur í málsvarnarlaun, sem dæmast með virðisaukaskatti.

Annan sakarkostnað, 103.725 krónur, ber að dæma ákærða til þess að greiða.

DÓMSORÐ:

Ákærði, J-kk-nf Á-kk-nf Á-kk-nf, sæti fangelsi í 3 mánuði.

Ákærði er sviptur ökurétti í 4 mánuði, frá 2. júlí 2011 að telja.

Ákærði greiði verjanda sínum, G-kk-þgf Á-kk-þgf hrl. 100.000 krónur í málsvarnarlaun og greiði jafnframt 103.725 krónur í annan sakarkostnað.

P-kk-nf G-kk-nf.